LIBER SEPTIMUS. 723 



injurias non reformident. Ea vcro nulla esse possunt, praeter 

 opera nostra; sicut dicitur, Opera eorum sequuntur eos. 1 Est 

 et altera praseminentia Boni Activi baud exigua, et indita et 

 sustentata ex eo affectu qui human as naturae, ut comes indivi- 

 duus, later! adhaeret ; amor scilicet novitatis aut varietatis. Ille 

 vero in sensuum voluptatibus (quae Boni Passivi pars sunt vel 

 maxima) angustus admodum est, nee latitudinem habet aliquam 

 insignem: Cogita quamdiu eadem feceris ; cibus, somnus, Indus; 

 per hunc circulum curritur ; mori velle non tantum fortis, aut 

 miser, aut prudens, sed etiam fastidiosus potest* At in actis 

 vitae nostrae et institutis et ambitionibus insignis est varietas ; 

 eaque multa cum voluptate percipitur, dum inchoamus, pro- 

 gredimur, interquiescimus, regredimur ut vires augeamus, 

 appropinquamus, denique obtinemus, et hujusmodi; ut vere 

 admodum dictum sit, Vita sine proposito languida et vaga est. 3 

 Quod simul et prudentibus et stultissimis competit, ut ait Sa- 

 lomon, Pro desiderio qu&rit cerebrosus, omnibus immiscet se. 4 

 Quinetiam videmus reges potentissimos, ad quorum nutum 

 quaecunque sensibus grata sunt parari possent, nihilominus 

 procurasse sibi interdum desideria humilia et inania (quemad- 

 modum cithara fuit Neroni, gladiatoria Commodo, Antonino 

 aurigatio, et alia aliis), quae tamen ipsis fuerint omni affluentia 

 voluptatum sensualium potiora. Tanto voluptatem majorem 

 affert ut aliquid agamus, quam ut fruamur. 



Illud interim paulo attentius notandum est, Bonum Activum 

 Individuale a Bono Communionis prorsus differre, quanquam 

 nonnunquam ambo coincidant. Quam vis enim Bonum istud 

 Individuale Activum saepe opera beneficentiae (quae ex Virtu- 

 tibus Communionis est) pariat et producat ; illud tamen in- 

 terest, quod ilia opera ab hominibus plurimis fiant non animo 

 alios juvandi aut beandi, sed plane propter se, atque potentiam 

 et amplitudinem propriam. Id quod optime cernitur, quando 

 Bonum Activum in aliquid impingit, quod sit Bono Commu- 



1 Revel, xiv. 13. 



2 Cogita quaindiu jam idem facias; cibus, somnus, libido, per hunc circulum 

 curritur ; mori velle non tantum prudens. et fortis aut miser, sed etiam fastidiosus 

 potest." Seneca, Ep. 77. 



That " tsedium vitae " was considered by the Romans in the time of the Emperors 

 a reasonable and legally sufficient motive for suicide appears from the Digest iii. 2. 

 11. 3., from the Codex ix. 50. 1., and from several other texts; the burden of life 

 being most felt in an advanced state of corrupt civilization. 



3 " Vita sine proposito vaga est." Seneca, Ep. 95. 



4 This is probably another version of Prov. xviii. 1. " Through desire a man 

 having separated himself s^eeketh and intermeddleth with all wisdom." J. S t 



3A 2 



